CELEX: 62015CN0154
Language: hu
Date: 2015-04-01 00:00:00
Title: C-154/15. sz. ügy: A Juzgado de lo Mercantil no 1 de Granada (Spanyolország) által 2015. április 1-jén benyújtott előzetes döntéshozatal iránti kérelem – Francisco Gutiérrez Naranjo kontra BBK Bank Cajasur, S.A.U.

13.7.2015   
            
            
               HU
            
            
               Az Európai Unió Hivatalos Lapja
            
            
               C 228/3
            
         A Juzgado de lo Mercantil no 1 de Granada (Spanyolország) által 2015. április 1-jén benyújtott előzetes döntéshozatal iránti kérelem – Francisco Gutiérrez Naranjo kontra BBK Bank Cajasur, S.A.U.
   (C-154/15. sz. ügy)
   (2015/C 228/03)
   Az eljárás nyelve: spanyol
   
      A kérdést előterjesztő bíróság
   
   Juzgado de lo Mercantil no 1 de Granada
   
      Az alapeljárás felei
   
   
      Felperes: Francisco Gutiérrez Naranjo
   
      Alperes: BBK Bank Cajasur, S.A.U.
   
      Az előzetes döntéshozatalra előterjesztett kérdések
   
   
               1)
            
            
               A 93/13/EGK irányelv (1) 6. cikkének (1) bekezdésében foglalt „nem jelentenek kötelezettséget” kifejezés értelmezése összeegyeztethető-e ezekben az esetekben azzal az értelmezéssel, amely szerint a szóban forgó kikötés semmisségének megállapítása mégis kifejti joghatását a semmisség megállapításáig, következésképpen azzal az értelmezéssel, miszerint, még ha a semmisség megállapításra is kerül, úgy kell tekinteni, hogy a kikötés hatályossága alatt kifejtett jogkövetkezmények nem érvénytelenek, illetve nem hatástalanok?
            
         
               2)
            
            
               Az alkalmazás mellőzése, amely egy meghatározott kikötés alapján (a 6. és a 7. cikk első bekezdésének értelmében) rendelhető el a fogyasztó által előterjesztett egyéni kereset keretében, összeegyeztethető-e a kikötés semmisségének megállapítása esetén e semmisség jogkövetkezményeinek korlátozásával? A bíróságok mérsékelhetik-e a fogyasztó által kifizetett pénzösszegek visszatérítését – amelyre az eladó vagy szolgáltató köteles – egy utólagosan, a keletkezésétől fogva a tájékoztatás és/vagy az átláthatóság hiánya miatt semmisnek nyilvánított kikötés alapján?
            
         
      (1)  A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 29. o.; magyar nyelvű különkiadás 15. fejezet, 2. kötet, 288. o.).